b'\n_START_ARTICLE_\nHoeroja\n_START_PARAGRAPH_\nHoeroja, hoeroa (maor. Hoeroa) \xe2\x80\x93 maori\xc5\xb3 tradicin\xc4\x97 kaulin\xc4\x97 lazda (kuoka). Hoerojos naudotos kaip ceremoniniai vad\xc5\xb3 ginklai._NEWLINE__NEWLINE_Kiti pavadinimai - tatu-paraoa, huri-taniwha ir paraoa-roa._NEWLINE_Hoerojos b\xc5\xabna 130-180 cm ilgio, apie 5 cm plo\xc4\x8dio ir apie 2,5 cm storio. Galai paprastai b\xc5\xabdavo silpnai u\xc5\xbeapvalinti. Apatin\xc4\x97 dalis da\xc5\xbenai b\xc5\xabdavo rai\xc5\xbeyta, vidurys b\xc5\xabdavo re\xc4\x8diau rai\xc5\xbeomas._NEWLINE_Maori\xc5\xb3 kariai gana da\xc5\xbenai ne\xc5\xa1iodavosi du ginklus - vien\xc4\x85 ilg\xc4\x85, o kit\xc4\x85 - trumpa kuok\xc4\x85 patu. Ilgais ginklas gal\xc4\x97jo b\xc5\xabti ietis tao, taiaha ar hoeroja._NEWLINE_Apie b\xc5\xabd\xc4\x85, kaip kaudavosi su hoeroja, ma\xc5\xbeai kas \xc5\xbeinoma. Hoeroja neturi a\xc5\xa1men\xc5\xb3 ar smaigalio. Maoriai pasakodavo, kad hoerojas \xc4\xaf prie\xc5\xa1us sviesdavo. Pasakojama, kad sviestos hoerojos trajektorija vingiuota, d\xc4\x97l ko b\xc5\xabdavo sunku atmu\xc5\xa1ti skriejan\xc4\x8di\xc4\x85 hoeroj\xc4\x85._NEWLINE_Da\xc5\xbenai vienas hoerojos galas turi ma\xc5\xbe\xc4\x85 skylut\xc4\x99, prie kurios b\xc5\xabdavo priri\xc5\xa1ama virv\xc4\x97, u\xc5\xbe kurios prisitraukdavo nusviest\xc4\x85 hoeroj\xc4\x85. Nors galb\xc5\xabt \xc5\xa1ios skylut\xc4\x97s naudotos puo\xc5\xa1iantiems plauk\xc5\xb3 kutams pritvirtinti. Banks mini, kad taip tvirtindavo plunksnas ar plauk\xc5\xb3 kuok\xc5\xa1tus._NEWLINE_Hoerojas paprastai gamindavo i\xc5\xa1 ka\xc5\xa1aloto apatinio \xc5\xbeandikaulio. \xc5\xa0is ka\xc5\xa1aloto kaulas tankesnis ir tvirtesnis u\xc5\xbe \xc5\xa1onkaulius, tod\xc4\x97l ginkl\xc5\xb3 gamintojai juos labiau vertino kaip \xc5\xbealiav\xc4\x85. Maoriai pasakojo, kad kartais hoerojas gamindavo ir i\xc5\xa1 sunkios kietos maire medienos (toki\xc5\xb3 pavyzd\xc5\xbei\xc5\xb3 n\xc4\x97ra lik\xc4\x99)._NEWLINE__NEWLINE_Kartais hoerojos b\xc5\xabdavo jatagani\xc5\xa1kai i\xc5\xa1lenktos. Sakoma, kad atakas tokiomis hoerojomis b\xc5\xabdavo sunkiau pariruoti ar i\xc5\xa1vengti._NEWLINE_Maori\xc5\xb3 tautosakoje yra u\xc5\xbeuomin\xc5\xb3, kad \xc4\xaf N. Zelandij\xc4\x85 atplauk\xc4\x99 maoriai aptiko nuo seniau gyvenusius vietinius gyventojus. Hoerojos, huatos, patu kurutai ir svaidomosios ietys buvo j\xc5\xb3 ginklai.'